cyanic-selkie/wikianc huggingface dataset:
மாநில அருங்காட்சியகம், ஹாத்வார்
பிரிவுகள்
இந்த அருங்காட்சியகம் நான்கு முக்கியமான பிரிவுகளைக்கொண்டு அமைந்துள்ளது. அவை இனவியல், சிற்பவியல், தொல்லியல், மற்றும் ஓவியம் என்பனவாகும். இரு மாடிக் கட்டட அமைப்பினைக் கொண்ட இந்த அருங்காட்சியகம் ஒரு சிறப்புத்தன்மையோடு அமைந்துள்ளது. அருங்காட்சியகத்தில் நுழைந்தவுடன் சுவற்றில் பல அழகிய ஓவியங்களைக் காணமுடியும். அவை கடந்த காலத்தை பார்வையாளர்கள் முன் கொண்டு வந்து நிறுத்தும் வகையில் அமைந்துள்ளன. அரை வட்ட வ்டிவில் அமைந்துள்ள தூண்கள் கொண்ட அமைப்புகளில் சிற்பங்கள் காட்சிக்கு வைக்கப்பட்டுள்ளன. அவை மனித இனத்தின் தோற்றத்தைக் குறிக்கும் வகையில் அமைக்கப்பட்டுள்ளன. முதல் தளத்தில் இனவியல் காட்சிக்கூடம், சிற்பவியல் கூடமும் அமைந்துள்ளன. மேலும் அங்கு நிர்வாக அலுவலகமும் நூலகமும் உள்ளன. நூலகத்தில் அதிகமான தகவல்கள் அடங்கிய நூல்கள், இதழ்கள் ஆகியவை பார்வையாளர்களின் வசதிக்காக வைக்கப்பட்டுள்ளன. இனவியல் காட்சிக்கூடத்தில் டயோராமாக்கள் அமைக்கப்பட்டுள்ளன. அவற்றில் ஜார்க்காண்ட் மாநிலத்தின் பல வகையான இன மக்களின் வாழ்வியலை வெளிப்படுத்தும் வகையில் உள்ளன. மேலும் அங்கு அம்மக்கள் பயன்படுத்திய நகை வகைகள், இசைக்கருவிகள் போன்றவையும் உள்ளன. சிற்பவியல் பகுதியில் இடைக்காலமான 7/ஆம் நூற்றாண்டு முதல் 13/14ஆம் நூற்றாண்டு வரையிலான சிற்பங்கள் உள்ளன. பெரும்பாலானவை ஜார்க்கண்டைச் சேர்ந்தவையாகும். ஓவியக்கூடத்தில், 2011ஆம் ஆண்டில் நடைபெற்ற 34ஆவது தேசிய விளையாட்டுகள் நிகழ்ச்சியின்போது அமைக்கப்பட்டிருந்த கலைப்பொருள்கள் காட்சிப்படுத்தப்பட்டுள்ளன.
பார்வை நேரம்
ஹாத்வார் மாநில அருங்காட்சியகத்தை சுற்றுலாப் பயணிகள் ஆண்டு முழுதும் கண்டு இன்புறலாம். இந்தியாவைச் சேர்ந்த பயணிகளுக்கு பார்வையாளர் கட்டணம் எதுவும் நிர்ணயம் செய்யப்படவில்லை. வெளிநாட்டிலிருந்து இந்த அருங்காட்சியகத்தைப் பார்வையிட வரும் சுற்றுலாப் பயணிகள் ஒரு குறிப்பிட்ட அளவிலான நுழைவுக்கட்டணத்தைச் செலுத்த வேண்டியுள்ளது. இந்த அருங்காட்சியகத்தில் காட்சிப்படுத்தப்பட்டுள்ள பொருள்களை புகைப்படம் எடுப்பதற்கு அனுமதி தரப்படுகிறது. இருந்தாலும், இங்குள்ள காட்சிப் பொருள்களைத் தொடுவதற்கு அனுமதி இல்லை. இந்த அருங்காட்சியகத்திற்கு அருகிலுள்ள தொடருந்து நிலையம் ராஞ்சி ஜங்சன் தொடருந்து நிலையம் ஆகும். இதற்கு அருகிலுள்ள விமான நிலையம் பிர்சா முண்டா விமான நிலையம் ஆகும்.எ
இவற்றையும் பார்க்கவும்
பகுப்பு:ஜார்க்கண்டில் உள்ள அருங்காட்சியகங்கள்
வருவாய் வட்டம்
வருவாய் வட்டம் அல்லது தாலுகா என்பது இந்தியாவின் மாவட்ட வருவாய்த் துறையின் ஒரு நிருவாகப் பிரிவு. மாவட்டத்தில் இருக்கும் சில குறிப்பிட்ட பகுதிகளை எல்லைகளாகக் கொண்டு நிர்வாக வசதிக்குத் தகுந்தபடி சில வட்டாட்சி அமைப்புகள் அமைக்கப்படுகிறது. இந்த அமைப்பு வருவாய் வட்டம் எனப்படுகிறது. இந்த வட்டாட்சியில் உள்வட்டங்களும், வருவாய்க் கிராமங்களும் இந்த அமைப்பின் கீழ் கொண்டு வரப்படுகின்றன. இந்த வட்டாட்சி அமைப்பின் தலைமை அலுவலராக வட்டாட்சியர் ஒருவரும் அவருக்கு உதவி புரிவதற்காகச் சில மண்டல துணை வட்டாட்சியர்களும், வருவாய் ஆய்வாளர்களும், எழுத்தர்களும், கிராம நிர்வாக அலுவலர்களும் ,அலுவலக உதவியாளர்களும் நியமிக்கப்படுகின்றனர். இதற்கான அலுவலகம் வருவாய் வட்டாட்சியர் அலுவலகம் (Taluk Office) எனப்படுகிறது.
இதையும் பார்க்க
பகுப்பு:இந்திய நிர்வாக அலகுகள் பகுப்பு:நிர்வாக அலகுகள் பகுப்பு:தமிழக வருவாய்ப் பிரிவுகள்
புஞ்சை தோட்டகுறிச்சி
புஞ்சை தோட்டக்குறிச்சி (ஆங்கிலம்:Punjai thottakurichi), இந்தியாவின் தமிழ்நாடு மாநிலத்தில் அமைந்துள்ள கரூர் மாவட்டம், மண்மங்கலம் வட்டத்தில் இருக்கும் ஒரு பேரூராட்சி ஆகும்.
அமைவிடம்
கரூர் - வேலூர் செல்லும் நெடுஞ்சாலையில், கரூரிலிருந்து 14 கிமீ தொலைவில் புஞ்சை தோட்டக்குறிச்சி பேரூராட்சி உள்ளது. இதன் வடக்கில் 35 கிமீ தொலைவில் நாமக்கல் உள்ளது. இதன் அருகமைந்த தொடருந்து நிலையம், 7 கிமீ தொலைவில் உள்ள புகலூரில் உள்ளது.
பேரூராட்சியின் அமைப்பு
12.5 சகிமீ பரப்பும், 15  வார்டுகளும்,   24 தெருக்களும் கொண்ட இப்பேரூராட்சி  அரவக்குறிச்சி (சட்டமன்றத் தொகுதி)க்கும், கரூர் மக்களவைத் தொகுதிக்கும் உட்பட்டது.
மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,920   வீடுகளும், 10,969 மக்கள்தொகையும் கொண்டது.
ஆதாரங்கள்
பகுப்பு:கரூர் மாவட்டத்தில் உள்ள பேரூராட்சிகள்
மிருகா (திரைப்படம்)
மிருகா ( Mirugaa ) என்பது பார்த்திபன் இயக்கத்தில் வினோத் ஜெயின் தயாரித்து 2021இல் தமிழில் வெளியான அதிரடித் திரைப்படமாகும். இதில் ஸ்ரீகாந்த் ராய் லட்சுமி ஆகியோர் முக்கிய பாத்திரத்தில் நடித்துள்ளனர். ஜாகுவார் ஸ்டுடியோஸ் தயாரித்த இந்தப் படம் 5 மார்ச் 2021 அன்று வெளியிடப்பட்டது.
தயாரிப்பு
பிரபல ஒளிப்பதிவாளர் எம். வி. பன்னீர்செல்வம் எழுதி அறிமுக இயக்குனர் ஜெ.பார்த்திபன் இயக்கியிருக்கும் இப்படத்திற்காக ஸ்ரீகாந்த், ராய் லட்சுமி ஆகிய இருவரும் திசம்பர் 2018இல் நடிக்கத் தொடங்கினர். இந்த படம் 2019 முழுவதும் பொள்ளாச்சி, மூணாறு, தலைக்கோனா, ஊட்டி, கொடைக்கானல் உள்ளிட்ட நகரங்களில் படமாக்கப்பட்டது. படத்தின் இறுதிக் காட்சி சென்னை மணிமஹாலில் படமாக்கப்பட்டது. இப்படத்தில் புலி முக்கிய பங்கு வகிக்கும் என்பதை வெளிப்படுத்தி தயாரிப்பாளர்கள் படத்தை விளம்பரப்படுத்தினர். படத்தின் முதல் வண்ண சுவரொட்டி மே 2019 இல் இணையத்தில் வெளியிடப்பட்டது.
படத்தின் முன்னோட்டத்தை நடிகர்கள் தனுஷ், ஆர்யா, விஜய் ஆண்டனி, பரத் ஆகியோர் 5 பிப்ரவரி 2021 இல் வெளியிட்டனர்.
விமர்சனம்
படம் 5 மார்ச் 2021 அன்று தமிழ்நாட்டில் திரையரங்குகளில் வெளியிடப்பட்டது. டைம்ஸ் ஆஃப் இந்தியாவைச் சேர்ந்த விமர்சகர், "படத்தின் இறுதிக் காட்சிகளில் புலியைக் கொண்டு பார்வையாளர்களின் கவனத்தை ஈர்க்கும் முயற்சி பாராட்டுக்குரியது. ஆனால் தரம் குறைந்த கீழே உள்ள காட்சி விளைவுகள் அதற்கு ஒத்துழைக்கவில்லை". என எழுதினார். சினிமா எக்ஸ்பிரஸின் விமர்சகர் இந்த படத்தில் "யூகிக்கக்கூடிய திரைக்கதை, மோசமான செயல்படுத்தல், பட்ஜெட் வரம்புகள் மற்றும் சாத்தியமற்ற காட்சி விளைவுகள் தொழில்நுட்பம் உள்ளது. இது இந்த தொடர் கொலைகாரன் படத்திற்கு இடையூறாக உள்ளது" என்று குறிப்பிட்டார். தினமலர் படத்திற்கு கலவையான விமர்சனத்தை கொடுத்தது. படம் தவறவிட்ட வாய்ப்பு என்று முடிவுக்கு வந்தது.
வெளி இணைப்புகள்
பகுப்பு:2021 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
உலக சதுரங்கப் போட்டி 2013
உலக சதுரங்க வாகை 2013 (World Chess Championship 2013) என்பது 2012 ஆம் ஆண்டின் உலக வாகையாளர் விசுவநாதன் ஆனந்த்துக்கும், உலகத் தர வரிசையில் முதலாவதாக உள்ள மாக்னசு கார்ல்சனுக்கும் இடையில் 2013 ஆம் ஆண்டுக்கான உலக வாகையாளரைத் தேர்ந்தெடுக்க இடம்பெற்ற போட்டித் தொடராகும். இப்போட்டித் தொடர் 2013 நவம்பர் 9 முதல் 28 வரை இந்தியாவில் சென்னை நகரில் பன்னாட்டு சதுரங்கக் கூட்டமைப்பின் ஆதரவில் நடைபெற்றது. 12 சுற்றுகளைக் கொண்ட இத்தொடரில் கார்ல்சன் 6½–3½ என்ற புள்ளிக் கணக்கில் வெற்றி பெற்று 16வது உலக சதுரங்க வாகையாளரானார்.
2013 இறுதிப்போட்டி சென்னை நகர் நடத்தும் என 2013 ஏப்ரல் 8 இல் தமிழ்நாடு முதலமைச்சர் ஜெயலலிதா அறிவித்தார். அத்துடன் இந்நிகழ்வுக்கு 290,000,000 இந்திய ரூபாய்கள் ஒதுக்கப்படும் என அவர் அறிவித்தார். இதனை பன்னாட்டு சதுரங்கக் கூட்டமைப்பு 2013 மே 5 இல் உறுதிப்படுத்தியது. இவ்விறுதிச் சுற்றின் தொடக்க விழாவை 2013 நவம்பர் 7 இல் சென்னை நேரு உள்விளையாட்டரங்கில் முதல்வர் ஜெயலலிதா தொடக்கி வைத்தார். இறுதிப் போட்டிகள் சென்னையில் உள்ள ரீஜன்சி விடுதியில் 2013 நவம்பர் 9 இல் ஆரம்பமாயின.
போட்டியாளரைத் தேர்ந்தெடுக்கும் சுற்று
நடப்பு உலக சதுரங்க வாகையாளர் விசுவநாதன் ஆனந்துடன் இறுதிச் சுற்றில் போட்டியிடுபவரைத் தேர்தெடுப்பதற்கான சுற்றுப் போட்டி 2013 ஆம் ஆண்டில் இடம்பெற்றது. இம்முறை 50 ஆண்டுகளின் பின்னர் முதற்தடவையாக போட்டியாளர் இரட்டை தொடர் சுழல்முறைப் போட்டி மூலம் தேர்தெடுக்கப்பட்டார். இச்சுற்றுப் போட்டிகள் இலண்டனில் 2013 மார்ச் 15 முதல் ஏப்ரல் 1 வரை இடம்பெற்றது.
முடிவுகள்
!rowspan="2"|தரம்!!rowspan="2"|ஆட்டக்காரர் !!rowspan="2"|தரவரிசை மார்ச் 2013 !colspan="2" rowspan="2"|1 !colspan="2" rowspan="2"|2 !colspan="2" rowspan="2"|3 !colspan="2" rowspan="2"|4 !colspan="2" rowspan="2"|5 !colspan="2" rowspan="2"|6 !colspan="2" rowspan="2"|7 !colspan="2" rowspan="2"|8 !rowspan="2"|புள்ளிகள் !! colspan=2|Tiebreaks ! நேருக்கு நேர் !! வெற்றிகள்
முன்னாள் நேருக்கு நேர் மோதல்கள்
2013 இறுதிச் சுற்றுக்கு முன்னர் 2005 முதல் 18 சூன் 2013 வரை, ஆனந்த், கார்ல்சன் இருவரும் 29 (மரபார்ந்த) ஆட்டங்களில் நேருக்கு நேர் மோதிக் கொண்டனர். இவற்றில் ஆனந்த் ஆறு ஆட்டங்களிலும், கார்ல்சன் 3 ஆட்டங்களிலும் வெற்றி பெற்றனர். 20 ஆட்டங்கள் வெற்றி தோல்வியின்று முடிந்தன.
ஆட்டமும் நிகழ்ச்சி நிரலும்
முதல் 40 நகர்வுகளுக்கு ஒருவர் 120 நிமிடங்கள் வரை எடுத்துக் கொள்ளலாம், தொடர்ந்து 41-60 வரையான நகர்வுகளுக்கு ஒருவர் 60 நிமிடங்கள் வரியும், ஆட்டத்தை முடிப்பதற்கு ஒருவர் மேலும் 15 நிமிடங்கள் வரை (ஒரு நகர்வுக்கு 30 செக்கன்கள்) எடுத்துக் கொள்ளலாம்.
இவ்விறுதிச் சுற்றுப் போட்டியின் வெற்றியாளர் கார்ல்சன் 1.53 மில்லியன் டாலர் பணப்பரிசும், ஆனந்த் 1.02 மில்லியன் டாலர் பணப்பரிசும் பெற்றுக் கொண்டனர்.
! !! தரம் !! ஆட்டம் 1 9 நவ. !! ஆட்டம் 2 10 நவ. !! ஆட்டம் 3 12 நவ. !! ஆட்டம் 4 13 நவ. !! ஆட்டம் 5 15 நவ. !! ஆட்டம் 6 16 நவ. !! ஆட்டம் 7 18 நவ. !! ஆட்டம் 8 19 நவ. !! ஆட்டம் 9 21 நவ. !! ஆட்டம் 10 22 நவ. !! ஆட்டம் 11 24 நவ. !! ஆட்டம் 12 26 நவ. !! புள்ளிகள்
ஆட்டம் 1, கார்ல்சன் - ஆனந்த், ½–½
முதலாவது ஆட்டம் 2013 நவம்பர் 9 இல் நடைபெற்றது. கார்ல்சன் வெள்ளைக் காய்களுடன் ஆடத் தொடங்கினார். கார்ல்சன் ஒரு இக்கட்டான நிலையில் மாட்டிக் கொள்வதைத் தவிர்க்க காய் நிலையை ஒரே இடத்தில் வருமாறு மூன்று முறை நகர்த்த ஆனந்துக்கு வாய்ப்பளித்தார். இந்த வாய்ப்பை ஆனந்த் பயன்படுத்தியதை அடுத்து, முதல் ஆட்டம் வெற்றி தோல்வியின்றி முடிந்ததாக அறிவிக்கப்பட்டது.
நியோ-குரூன்ஃபெல்டு பாதுகாப்பு:
ஆட்டம் 2, ஆனந்த்-கார்ல்சன், ½–½
இரண்டாவது ஆட்டம் 2013 நவம்பர் 10 இல் நடைபெற்றது. ஆனந்த் வெள்ளைக் காய்களுடன் e4 என்ற நகர்வுடன் ஆட்டத்தைத் தொடக்கினார். ஆனந்த் தனது 14வது நகர்வில் கோட்டை கட்டினார். தொடர்ந்து நடுப்பகுதியில் குதிரைகள் மாற்றீடு செய்யப்பட்டன. கார்ல்சன் தனது அரசியை d5 நோக்கி முன்னேற்றினார். இதன் மூலம் அரசிகள் மாற்றீடு செய்யத்தக்க நிலைக்கு வந்தன. ஆச்சரியத்தக்க வகையில், 18.Qg4 இற்கு அரசியைக் கொண்டு செல்லாமல் மாற்றீட்டை ஆனந்த் ஏற்றார். இதன் மூலம் ஆட்டம் சமனாகியது.
ஆட்டம் 3, கார்ல்சன்-ஆனந்த், ½–½
மூன்றாம் ஆட்டம் நவம்பர் 13 ஆம் நாள் நடைபெற்றது. 4 மணி நேரம் நீடித்த இந்த ஆட்டம் வெற்றி தோல்வியின்றி முடிவடைந்தது.
ரேட்டி ஆரம்ப ஆட்டம் (Réti Opening, A07)
ஆட்டம் 4, ஆனந்த்-கார்ல்சன், ½–½
நான்காம் நாள் ஆட்டம் நவம்பர் 14 ஆம் நாடள் நடைபெற்றது. ஆனந்த் வெள்ளைக் காய்களுடன் ஆட ஆரம்பித்தார். கார்ல்சன் பெர்லின் தற்காப்பு வகையில் விளையாடினார். 18வது நகர்வில் கார்ல்சன் ஒரு காலாளை எடுத்துக் கொண்டு ஆட்டம் முழுவது ஒரு காலாளை மேலதிகமாக வைத்திருந்தார். ஆனாலும், ஆனந்த் சமமான நிலைக்கு ஆட்டத்தைக் கொன்டு வர முடிந்தது.
உருய் உலோப்பசு, 3...Nf6 பெர்லின் தற்காப்பு (C67)
ஆட்டம் 5, கார்ல்சன்-ஆனந்த், 1–0
இந்த வெற்றியுடன் கார்ல்சன் 3–2 என்ற வித்தியாசத்தில் முன்னணியில் உள்ளார். ஆனந்தின் 45...Rc1+ என்ற நகர்வு தோல்வியை நிர்ணயித்த தவறாகக் கருதப்படுகிறது., இந்த நகர்வின் பின்னர் வெள்ளைக் காய்கள், அமைச்சர்களை மாற்றீடு செய்து a3-காலாளைத் தக்க வைத்துக்கொண்டது.
ஆட்டம் 6, ஆனந்த்-கார்ல்சன், 0–1
திடமாக ஓர் ஆரம்பத்தை அடுத்து, பல மாற்றீடுகள் இடம்பெற்றன. இது சமனான ஆட்ட நிலைக்கு இட்டுச் சென்றிருக்க வேண்டும். 38.Qg3 நகர்வில் ஆனந்த் கையாள் ஒன்றைக் கொடுத்து விளையாட முற்பட்டார். 44.h5 இல் கார்ல்சனின் அரசனைக் காக்கும் கையாள்களை விலக்க இன்னும் ஒரு கையாளைக் கொடுக்க வேண்டி ஏற்பட்டது. கார்ல்சன் தொடர்ந்து விளையாடி தனது f-கையாளைக் காப்பதற்காக தனது மேலதிக இரண்டு கையாள்களையும் இழந்தார். 60.Ra4 மிகத்தவறான நகர்வாக சதுரங்க விற்பன்னர்களால் கணிக்கப்படுகிறது. (60.b4 நகர்வு ஆட்டத்தை சமநிலைக்குக் கொண்டு வந்திருக்கலாம்). மேலும் சில நகர்வுகளின் பின்னர் ஆனந்த் தோல்வியை ஒப்புக் கொண்டார். '''1. e4 e5 2. Nf3 Nc6 3. Bb5 Nf6 4. d3 Bc5 5. c3 0-0 6. 0-0 Re8 7. Re1 a6 8. Ba4 b5 9. Bb3 d6 10. Bg5 Be6 11. Nbd2 h6 12. Bh4 Bxb3 13. axb3 Nb8 14. h3 Nbd7 15. Nh2 Qe7 16. Ndf1 Bb6 17. Ne3 Qe6 18. b4 a5 19. bxa5 Bxa5 20. Nhg4 Bb6 21. Bxf6 Nxf6 22. Nxf6+ Qxf6 23. Qg4 Bxe3 24. fxe3 Qe7 25. Rf1 c5 26. Kh2 c4 27. d4 Rxa1 28. Rxa1 Qb7 29. Rd1 Qc6 30. Qf5 exd4 31. Rxd4 Re5 32. Qf3 Qc7 33. Kh1 Qe7 34. Qg4 Kh7 35. Qf4 g6 36. Kh2 Kg7 37. Qf3 Re6 38. Qg3 Rxe4 39. Qxd6 Rxe3 40. Qxe7 Rxe7 41. Rd5 Rb7 42. Rd6 f6 43. h4 Kf7 44. h5 gxh5 45. Rd5 Kg6 46. Kg3 Rb6 47. Rc5 f5 48. Kh4 Re6 49. Rxb5 Re4+ 50. Kh3 Kg5 51. Rb8 h4 52. Rg8+ Kh5 53. Rf8 Rf4 54. Rc8 Rg4 55. Rf8 Rg3+ 56. Kh2 Kg5 57. Rg8+ Kf4 58. Rc8 Ke3 59. Rxc4 f4 60. Ra4 h3 61. gxh3 Rg6 62. c4 f3 63. Ra3+ Ke2 64. b4 f2 65. Ra2+ Kf3 66. Ra3+ Kf4 67. Ra8 Rg1 0–1'''
ஆட்டம் 7 ஆனந்த்-கார்ல்சன், ½–½
ஆரம்பத்தில், ஆனந்த் தனது தேரை ஒரு குதிரைக்காக விட்டுக் கொடுத்தார். கார்ல்சன் திடமாக விளையாடி, 30வது நகர்வுகளில் இருவரும் மீள்நகர்வுகளை ஏற்படுத்தியதிம் ஆட்டம் சமநிலைக்கு வந்தது. '''1. e4 e5 2. Nf3 Nc6 3. Bb5 Nf6 4. d3 Bc5 5.Bxc6 dxc6 6. Nbd2 Bg4 7. h3 Bh5 8. Nf1 Nd7 9. Ng3 Bxf3 10. Qxf3 g6 11. Be3 Qe7 12. 0-0-0 0-0-0 13. Ne2 Rhe8 14. Kb1 b6 15. h4 Kb7 16. h5 Bxe3 17. Qxe3 Nc5 18. hxg6 hxg6 19. g3 a5 20. Rh7 Rh8 21. Rdh1 Rxh7 22. Rxh7 Qf6 23. f4 Rh8 24. Rxh8 Qxh8 25. fxe5 Qxe5 26. Qf3 f5 27. exf5 gxf5 28. c3 Ne6 29. Kc2 (diagram) Ng5 30. Qf2 Ne6 31. Qf3 Ng5 32. Qf2 Ne6 ½–½'''
ஆட்டம் 8, கார்ல்சன்-ஆனந்த், ½–½
இறுதி சுற்றில் முதற்தடவையாக ஆனந்த் 1.e4 உடன் ஆட ஆரம்பித்தார். பின்னர் ஆட்டம் பெர்லின் தற்காப்பாக உருவெடுத்தது. இதன் போது சில காய்களை அவரால் பரிமாற்றம் செய்ய முடிந்தது. 33வது நகர்வில் ஆட்டம் சமநிலைக்கு வந்தது. '''1. e4 e5 2. Nf3 Nc6 3. Bb5 Nf6 4. 0-0 Nxe4 5. Re1 Nd6 6. Nxe5 Be7 7. Bf1 Nxe5 8. Rxe5 0-0 9. d4 Bf6 10. Re1 Re8 11. c3 Rxe1 12. Qxe1 Ne8 13. Bf4 d5 14. Bd3 g6 15. Nd2 Ng7 16. Qe2 c6 17. Re1 Bf5 18. Bxf5 Nxf5 19. Nf3 Ng7 20. Be5 Ne6 21. Bxf6 Qxf6 22. Ne5 Re8 23. Ng4 Qd8 24. Qe5 Ng7 25. Qxe8+ Nxe8 26. Rxe8+ Qxe8 27. Nf6+ Kf8 28. Nxe8 Kxe8 29. f4 f5 30. Kf2 b5 31. b4 Kf7 32. h3 h6 33. h4 h5 ½–½'''
ஆட்டம் 9, ஆனந்த்-கார்சன், 0–1
'''1. d4 Nf6 2. c4 e6 3. Nc3 Bb4 4. f3 d5 5. a3 Bxc3+ 6. bxc3 c5 7. cxd5 exd5 8. e3 c4 9. Ne2 Nc6 10. g4 0-0 11. Bg2 Na5 12. 0-0 Nb3 13. Ra2 b5 14. Ng3 a5 15. g5 Ne8 16. e4 Nxc1 17. Qxc1 Ra6 18. e5 Nc7 19. f4 b4 20. axb4 axb4 21. Rxa6 Nxa6 22. f5 b3 23. Qf4 Nc7 24. f6 g6 25. Qh4 Ne8 26. Qh6 b2 27. Rf4 b1=Q+ (வரைபடம்) 28. Nf1 Qe1 0–1
ஆட்டம் 10, கார்ல்சன்-ஆனந்த் ½–½
ஆனந்த் சிசிலியன் தற்காப்புடன் விளையாடினார். ஆனந்தின் 28...Qg5 வது தப்பான நகர்வு, கார்ல்சனை 29.e5 என்ற நகர்வின் மூலம் கறுப்பின் d6-காலாளுக்கு அழுத்தத்தைக் கொடுத்தது. இந்த அழுத்தம் 30.Nc3, 30.Ng3,ஆல்லது 30.b4 மூலம் வெள்ளிக் காய்கள் வெற்றியடைந்திருக்க முடியும். ஆனால் கார்ல்சன் 30.exd6 என விளையாடியதில் கறுப்புக் காய்களுக்கு இந்த அழுத்தம் நீங்கியது. ஆட்டம் வெற்றி தோல்வியின்றி முடிந்தது.
'''1. e4 c5 2. Nf3 d6 3. Bb5+ Nd7 4. d4 cxd4 5. Qxd4 a6 6. Bxd7+ Bxd7 7. c4 Nf6 8. Bg5 e6 9. Nc3 Be7 10. 0-0 Bc6 11. Qd3 0-0 12. Nd4 Rc8 13. b3 Qc7 14. Nxc6 Qxc6 15. Rac1 h6 16. Be3 Nd7 17. Bd4 Rfd8 18. h3 Qc7 19. Rfd1 Qa5 20. Qd2 Kf8 21. Qb2 Kg8 22. a4 Qh5 23. Ne2 Bf6 24. Rc3 Bxd4 25. Rxd4 Qe5 26. Qd2 Nf6 27. Re3 Rd7 28. a5 Qg5 29. e5 Ne8 (diagram) 30. exd6 Rc6 31. f4 Qd8 32. Red3 Rcxd6 33. Rxd6 Rxd6 34. Rxd6 Qxd6 35. Qxd6 Nxd6 36. Kf2 Kf8 37. Ke3 Ke7 38. Kd4 Kd7 39. Kc5 Kc7 40. Nc3 Nf5 41. Ne4 Ne3 42. g3 f5 43. Nd6 g5 44. Ne8+ Kd7 45. Nf6+ Ke7 46. Ng8+ Kf8 47. Nxh6 gxf4 48. gxf4 Kg7 49. Nxf5+ exf5 50. Kb6 Ng2 51. Kxb7 Nxf4 52. Kxa6 Ne6 53. Kb6 f4 54. a6 f3 55. a7 f2 56. a8=Q f1=Q 57. Qd5 Qe1 58. Qd6 Qe3+ 59. Ka6 Nc5+ 60. Kb5 Nxb3 61. Qc7+ Kh6 62. Qb6+ Qxb6+ 63. Kxb6 Kh5 64. h4 Kxh4 65. c5 Nxc5 ½–½'''
இந்த சமனான ஆட்டத்தின் மூலம், கார்ல்சன் 6½–3½ என்ற புள்ளிக் கணக்கில் இறுதிச் சுற்று வெற்றியாளராக அறிவிக்கப்பட்டு, 16வது உலக சதுரங்க வாகையாளர் ஆனார்.
வெளி இணைப்புகள்
2013 பகுப்பு:2013 இல் விளையாட்டுகள் பகுப்பு:தமிழ்நாட்டில் விளையாட்டு பகுப்பு:இந்தியாவில் விளையாட்டு
ஸ்ரிதிகா
ஸ்ரிதிகா இவர் ஒரு தமிழ் தொலைக்காட்சி நடிகை மற்றும் திரைப்பட நடிகை ஆவார். இவர் மதுரை டு தேனீ என்ற திரைப்படத்தில் கதாநாயகியாக நடித்தார். இவர் திருமுருகன் இயக்கி நடிக்கும் நாதஸ்வரம் என்ற தொடரின் மூலம் மிகவும் புகழ் பெற்ற நடிகை ஆனார்.
இவர் 2012ம் ஆண்டு சன் குடும்பம் விருதுகள் நிகழ்ச்சியில் சிறந்த மருமகளுக்கான விருதை 'நாதஸ்வரம் என்ற தொடருக்காக வாங்கினார். அதை தொடர்ந்து மாமியார் தேவை, வைதேகி, உறவுகள் சங்கமம் போன்ற பல தொடர்களில் கதாநாயகியாக நடித்துள்ளார்.
மேற்கோள்கள்
பகுப்பு:1986 பிறப்புகள் பகுப்பு:வாழும் நபர்கள் பகுப்பு:மலேசியத் தமிழ் நபர்கள் பகுப்பு:தமிழ் நடிகைகள் பகுப்பு:தமிழ்த் தொலைக்காட்சி நடிகைகள் பகுப்பு:தமிழ்த் திரைப்பட நடிகைகள்
சங்கீதமங்கலம் அய்யனார் கோயில்
சங்கீதமங்கலம் அய்யனார் கோயில் தமிழ்நாட்டில் விழுப்புரம் மாவட்டம், சங்கீதமங்கலம் என்னும் ஊரில் அமைந்துள்ள கிராமக் கோயிலாகும்.
அமைதி, வளர்ச்சிக்கான உலக அறிவியல் நாள்
அமைதி, வளர்ச்சிக்கான உலக அறிவியல் நாள் (World Science Day for Peace and Development) என்பது சமூகத்தில் அறிவியலின் முதன்மையான பாத்திரத்தை உரத்துசுட்டும் பன்னாட்டுக் கடைபிடிப்பு நாளாகும். இந்நாள் நவம்பர் மாதம் 10 ஆம் நாளில் கொண்டாடப்படுகிறது. இந்நாள் நடைமுறையில் எழும் அறிவியல் சிக்கல்களைப் பரந்துபட்ட மக்கள் மன்றத்துக்குக் கொண்டுசென்று விவாதங்களை முன்னெடுக்கும் நாளாகும். உலக அறிவியல் நாள் பன்னாட்டவையின் கல்வி, அறிவியல், பண்பாட்டு நிறுவனத்தால் (யுனெசுக்கோவால்) 2001 ஆம் ஆண்டில் பறைசாற்றப்பட்டு, 2002 ஆம் ஆண்டில் இருந்து கடைபிடிக்கப்படுகிறது.
சங்கீதமங்கலம் அய்யனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அமைதி, வளர்ச்சிக்கான உலக அறிவியல் நாள்
வரலாறு
மக்களாட்சிச் செயல்பாடுகளை வெற்றிகரமாக்க, மக்களின் அன்றாட வாழ்வில் அறிவியல் தாக்கமும் அறவியல் உட்பட்ட ஆழ்ந்த சமூக உட்கிடைகள் மீதான அறிவியலின் கொடையும் முந்தேவைகளாக உள்ளன. யுனெசுக்கோவும் பன்னாட்டு அறிவியல் மன்றமும் 1999 ஆண்ட் ஜூலை மாதத்தில் அங்கேரி நாட்டின் புதாபெசுட்டுவில் ஒருங்கமைத்த உலக அறிவியல் கருத்தரங்கில் குழுமிய பல பங்கேற்பாளர்கள் அறிவியலின்பாலான மக்களின் விழிப்புணர்வை மேலும் பரவலாக்க தம் ஆதரவு குரலை எழுப்பினர். எத்தியோப்பியா, மலாவி நாடுகளின் பேராளர்களும் அறிவியல் மேம்பாட்டுக்கான பிரித்தானியக் கழகமும் உலக அறிவியல் நாள் அல்லது உலக அறிவியல் வாரத்தை உருவாக்க முன்மொழிந்தனர்.
பிறகு, உலக அறிவியல் கருத்தரங்கப் பேராளர்கள் அறிவியல் நிகழ்ச்சிநிரல் – செயல்பாட்டுக்கான சட்டகம், எனும் ஒரு செயல்திட்டத்தை ஏற்றனர். அகன்ற தள அறிவியல் கல்வி, பண்பாட்டை மேம்படுத்தலுக்கான பன்னாட்டுத் திட்டத்தை உருவாக்க அடிகோலிட்டனர். ஆண்டுக்கு இருமுறை கூடும் யுனெசுக்கோவின் செயற்குழுமம் இப்பணிக்குப் பொறுப்பேற்றது. இக்குழு தனது 160 ஆவது அமர்வில் (1999 அக்தோபர், பாரீசு) அமைதி, வளர்ச்சிக்கான அறிவியல் நாள் பற்றிய இயலுமை ஆய்வை மேற்கொள்ள முடிவெடுத்தது.
இந்த இயலுமை ஆய்வு இதில் பங்குபற்றுவோரின் அகல்விரிவான அறிவுரையைப் பெற்று அதன்படி அமைந்த அறிவியல் நாள் செயல்திட்டம் 2000 ஆம் ஆண்டு அக்தோபரில் நடந்த அதன் 162 ஆம் அமர்வில் யுனெசுக்கோ செயற்குழுமத்தின் ஒப்புதலைப் பெற்றது. இதன்பிறகு 2001 ஆம் ஆண்டு அக்தோபரில் பாரீசில் நடந்த யுனெசுக்கோ பொதுக் கருத்தரங்கின் 31 ஆம் அமர்வில் அதன் மேலொப்புதலையும் பெற்றது. இந்தப் பொதுக் கருத்தரங்கு யுனெசுக்கோவின் அனைத்து உறுப்பு நாடுகளையும் ஈராண்டுக்கு ஒருமுறை கூட்டி ஒவ்வொரு திட்ட்த்தையும் அதற்கு வேண்டிய அடுத்த இரண்டாண்டுகட்கான பாதீட்டையும் ஏற்று வழங்குகிறது. இந்தப் பொது கருத்தரங்கு அமைதி, வளர்ச்சிக்கான உலக அறிவியல் நாளை ஒவ்வோராண்டும் நவம்பர் 10 ஆம் நாளன்று கடைபிடிக்க முடிவெடுத்தது. இந்நிகழ்ச்சியை உறுப்பு நாடுகளும் அரசுசார், அரசுசாரா நிறுவனங்களும் பல்கலைக்கழகங்களும், ஆராய்ச்சி நிறுவனங்களும் கல்விச் சமூகங்களும் தொழில்முறைக் கழகங்களும் பள்ளிகளும் கல்லூரிகளும் முனைப்பான பங்கேற்றுக் கொண்டாட ஊக்குவித்தது. 2002 நவம்பர் மாத முதலாம் அமைதி வளர்ச்சிக்கான உலக அறிவியல் நாள் கொண்டாட ஆயத்தப்படுத்தலில் பங்கேற்க உலக அறிவியல் கருத்தரங்கை முன்னெடுக்கும் அனைத்துப் பங்கேற்பாளர்களும் அழைக்கப்பட்டனர்.
மேற்கோள்கள்
= வெளி இணைப்புகள் ==
பகுப்பு:அறிவியல் சார்ந்த கடைபிடிப்புகள் பகுப்பு:நவம்பர் சிறப்பு நாட்கள் பகுப்பு:ஐக்கிய நாடுகளின் சிறப்பு நாட்கள்
இதயத்தை திருடாதே
இதயத்தை திருடாதே (Idhayathai Thirudathe) 1989 ஆம் ஆண்டில் மணிரத்னம் இயக்கத்தில் வெளியான தமிழ் திரைப்படமாகும். காதல் படமான இது பெரும் வெற்றி பெற்றது. நாகார்ஜுனா, கிரிஜா ஆகியோர் முன்னணி வேடங்களில் நடித்துள்ளனர். இந்த திரைப்படத்திற்கு இளையராஜா இசையமைத்தார்.
மணிரத்னம் தெலுங்கில் தன் முதல் படமாக, கீதாஞ்சலி யை இயக்கினார். கீதாஞ்சலி இதயத்தை திருடாதே என தமிழில் மொழிமாற்றம் செய்யப்பட்டு இரண்டும் ஒரே நாளில் வெளியாயின.
இத்திரைப்படம் தேசிய விருதையும், நந்தி விருதுகளையும் பெற்றுள்ளது.
மேற்கோள்கள்
பகுப்பு:1989 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தெலுங்கில் இருந்து தமிழுக்கு மொழிமாற்றம் செய்யப்பட்டத் திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:சௌகார் ஜானகி நடித்த திரைப்படங்கள்
அரேபியப் பாலைவனம்
அரேபியப் பாலைவனம் (Arabian Desert) மேற்கு ஆசியாவில் கிட்டத்தட்ட முழு அரபுத் தீபகற்பத்திலும் பரவியுள்ள பாலவனப் பகுதி ஆகும். இது ஏமனில் இருந்து பாரசீக வளைகுடா வரையும், ஓமானிலிருந்து ஜோர்தான், ஈராக்கு வரையும் பரந்து விரிந்து கிடக்கிறது. இது 2,330,000 சதுர கிலோமீட்டர் (900,000 சதுர மைல்) பரப்பளவில் அரேபிய தீபகற்பத்தின் பெரும்பகுதியை ஆக்கிரமித்துள்ளது. இது உலகின் ஐந்தாவது பெரிய பாலைவனமாகவும், ஆசியாவிலேயே மிகப்பெரிய பாலைவனமாகவும் உள்ளது. அதன் மையத்தில் உலகின் மிகப்பெரிய தொடர்ச்சியான மணல் அமைப்புகளில் ஒன்றாகக் கருதப்படும் அரூப்' அல்-காலி உள்ளது. இது சகாரா பாலைவனத்தின் விரிவாக்கம் ஆகும்.
இங்கு தட்பவெப்பநிலை பெரும்பாலும் வறண்டே காணப்படுகிறது. இப்பாலைவனத்தின் பெரும் பகுதியில் வருடத்திற்கு 100 மி.மீ. மழை பெய்கிறது, அரிதாக சில இடங்களில் 50 மிமீ மழை பெய்கிறது. மிக அதிக வெப்பத்திலிருந்து, பருவ காலத்தில் இரவுநேர உறைபனி வரை இதன் வெப்பநிலை மாறுபடுகிறது. வேட்டையாடுதல், மனித ஆக்கிரமிப்பு மற்றும் வாழ்விடம் அழித்தல் போன்ற காரணங்களால் வரிகள் உடைய கழுதைப்புலி, நரி மற்றும் தேன்வளைக்கரடி ஆகிய சில வகையினம் இப்பகுதியில் மரபற்றழிந்தன. பிற வகை இனமான மணல் மான் ) வெற்றிகரமாக மீள் அறிமுகம் செய்யப்பட்டு காப்புக்காடுகளில் பாதுகாக்கப்படுகின்றன.
நிலவியல் மற்றும் புவியியல்
சவூதி அரேபியாவின் வடக்கில் இருக்கும் பெரிய பாலைவனமான அன்-நவூத் பாலைவனத்தையும் (65,000 சதுர கி.மீ. அல்லது 40,389 சதுர மைல்கள்) தென்கிழக்கில் இருக்கும் ரப்-அல்-காலியையும் இணைக்கும் பாலமாக இருக்கும் மணற்பாங்கான நிலப்பகுதியே அத்-தஹ்னா பாலைவனம் எனப்படுகிறது. ஓமானின் வாகிபா மணல்கள் கிழக்கு கடற்கரையின் எல்லையாக அமையப்பெற்ற ஒரு தனித்த மணல் கடல் ஆகும்.
உயிர்ச்சூழலியலும் இயற்கை வளங்களும்
அரேபியப் பாலைவனத்தில் கிடைக்கும் சில இயற்கை வளங்களாவன: எண்ணெய், இயற்கை வாயு, பாஸ்பேட்டுகள், கந்தகம் ஆகியன ஆகும். ரப்-அல்-காலியில் வரையறுக்கப்பட்ட பூக்களின் பல்வகைமை காணப்படுகிறது. இங்கு 20 வகையினம் மணல் பரப்பின் முக்கியப் பகுதிகளிலும், 17 வகையினம் வெளிப்புற எல்லைகளிலும் ஆக மொத்தம் 37 வகையினம் மட்டுமே காணப்படுகிறது. இவற்றில் ஒன்றிரண்டு வகையினம் மட்டுமே ஆண்டு முழுவதும் காணப்படுகிறது. தாிசான மணற்குன்றுகளைத் தவிர தாவரத் தொகுதிகள் இங்கு பரவலாகக் காணப்படுகிறது.
வெளி இணைப்புகள்
பகுப்பு:அராபியத் தீபகற்பம் பகுப்பு:ஆசிய பாலைவனங்கள் பகுப்பு:மத்திய கிழக்கின் புவியியல் பகுப்பு:பாலைவனங்கள்
கேரளோற்சவம்
கேரளோற்சவம் (Keralotsavam) என்பது இந்திய மாநிலமான கேரளாவின் தேசிய இளைஞர் விழாவாகும். கேரள மாநில இளைஞர் நல வாரியத்தால் இது ஒருங்கிணைக்கப்படுகிறது. கேரள அரசால் ஏற்பாடு செய்யப்படும் இந்த நிகழ்வு பெரும்பாலும் நவம்பரில் தொடங்கி டிசம்பர் மாதத்தில் முடிவடையும். கடைசியாக இக்கேரளத் திருவிழா 2021 நவம்பர் 25, அன்று தொடங்கி சனவரி 1, 2022 அன்று முடிவடைந்தது. கோவிட் -19 பெருந்தொற்று காரணமாக, 2021 ஆம் ஆண்டிற்கான கலைப் போட்டிகளை மட்டும் இணையத்தில் நிகநேரம் வழியாக நடத்த வாரியம் முடிவு செய்தது. காணொளிகளைப் பதிவேற்றி அவற்றை நிகழ்நேரத்தில் மதிப்பீடு செய்வதன் மூலம் இவ்விழாவை நடத்துவதற்காக திட்டமிடப்பட்டது. இந்தியாவில் முதன்முறையாக இதுபோன்ற ஒரு நிகழ்விற்காக கிளிவோக் தனியார் நிறுவனம் ஒரு குறிப்பிட்ட காலத்தில் மிகத் துல்லியமாக நடைமுறைப்படுத்தியது.
விழா
கேரளத் திருவிழா என்பது அடிப்படையில் கலை மற்றும் விளையாட்டு என இரண்டு முக்கிய வகைப் போட்டிகளைக் கொண்டதாகும். இதில் துடுப்பாட்டம் மற்றும் கால்பந்து உள்ளிட்ட கலைநிகழ்ச்சிகள், படைப்பாற்றல் கலைகள் மற்றும் விளையாட்டு போட்டிகள் நடைபெறும். இந்த நிகழ்வு கேரள உள்ளாட்சி அளவில் தொடங்கி தேசிய இளைஞர் விழாவின் ஒரு பகுதியாக தேசிய அளவில் நடைபெறுகிறது.
மேற்கோள்கள்
பகுப்பு:கேரளம் பகுப்பு:கேரள விழாக்கள்
பிபி பிமல் கவுர்
பிபி பிமல் கவுர் (Bibal Kaur Khalsa) (இறப்பு: 1991) ஓர் இந்திய அரசியல்வாதியும், இந்திரா காந்தியைக் கொலை செய்த இரு கொலையளிகளுள் ஒருவரான பியாந்த் சிங்கின் மனைவியும் ஆவார்.
பின்னணி
இவரது கணவர் முன்னாள் பிரதமர் இந்திரா காந்தியை படுகொலை செய்தபோது பிபி பிமல் கவுர் லேடி ஹார்டிங் மருத்துவக் கல்லூரியில் ஒரு செவிலியராகப் பணிபுரிந்து கொண்டிருந்தார். படுகொலை நடந்த உடனேயே இவர் இந்திய பாதுகாப்பு படையினரால் தேடுதலுக்கு ஆளானார். இவர் தனது குழந்தைகளான அம்ரித், சரப்ஜீத், ஜாஸ்ஸி ஆகியோரை வீட்டில் விட்டுவிட்டு பல நாட்கள் காணாமல் போனார். தம்தாமி தக்சல் என்ற சீக்கிய மரபு சார்ந்த கல்வி அமைப்பானது இவரது குழந்தைகளின் கல்விக்காக இரண்டு ஆண்டுகளுக்கான செலவினைக் கொடுத்தனர்.
போராட்டம்
பிமல் கவுர் பின்னர் குருத்துவார் ஒன்றில் தீக்குளிக்கப் போவதாக பேசிய பேச்சுக்காக கைது செய்யப்பட்டு இரண்டு ஆண்டுகள் சிறையில் அடைக்கப்பட்டார். 1986 ஆம் ஆண்டு சூன் 4 ஆம் நாள் தனக்கு 35 வயதாக இருந்தபோது, அமிர்தசரசு பொற்கோயிலில் நடத்தப்பட் புளூஸ்டார் நடவடிக்கையை எதிர்த்து இருநூறுக்கும் மேற்பட்ட ஆயுதமேந்திய கலகக்காரர்கள் கூட்டத்துடன் நுழைந்தார். இக்கூட்டம் காலிஸ்தானுக்கு ஆதரவான முழக்கங்களை எழுப்பியது. அப்போது முதல்வராயிருந்த மிதவாதப் போக்கு கொண்ட சுர்ஜித் சிங் பர்னாலாவை கொலை செய்யப்போவதாக பகிரங்கமாக அச்சுறுத்தியது. இதில் ஒரு காவலர் கொல்லப்பட்டார். மேலும், 7 பேர் காயமடைந்தனர். பல பத்திரிகையாளர்கள், சுமார் பன்னிரெண்டு காவலரின் மரணத்தைக் கண்டும் மௌனமாகவே இருந்தனர்.
அரசியல்
பின்னர், இவர் ரூப்நகர் மக்களவைத் தொகுதியிலிருந்து மக்களவை உறுப்பினராக தேர்ந்தெடுக்கப்பட்டார். இவரது மாமனார், பியாந்த் சிங்கின் தந்தை, சுச்சா சிங் மலோவா நாடாளுமன்ற உறுப்பினராக இருந்தார். இவரது மகன் சர்ப்ஜித் சிங், சிம்ரஞ்சித் சிங் மான் தலைமையிலான சிரோன்மணி அகாலிதளம் (ஏ) கட்சியின் சார்பில், 2004 ஆம் ஆண்டில் பஞ்சாப்பில் உள்ள மானசாவின் பட்டிண்டா தொகுதியிலிருந்து மக்களவைக்குப் போட்டியிட பரிந்துரைக்கப்பட்டார்.
பாரா ஒலிம்பிக் பூங்கா
பாரா ஒலிம்பிக் பூங்கா ( Barra Olympic Park, போர்த்துக்கேயம்: Parque Olímpico da Barra) பிரேசிலின் இரியோ டி செனீரோ நகரத்தின் மேற்கு மண்டலத்திலுள்ள பாரா ட இசூக்காவில் அமைந்துள்ள விளையாட்டு வளாகம் ஆகும்; இங்கு ஒன்பது விளையாட்டரங்குகள் உள்ளன. இந்த விளையாட்டரங்குகள் 2016 கோடைக்கால ஒலிம்பிக் விளையாட்டுப் போட்டிகளுக்கும் 2016 கோடைக்கால மாற்றுத்திறனாளர் ஒலிம்பிக் விளையாட்டுக்களுக்கும் பயனாகும். இந்த ஒன்பது அரங்கங்களில் ஏழு நிரந்தரமானவை.
பிபி பிமல் கவுர்
சர்ச்சை மரணம்
இவர் 1991 ஆம் ஆண்டு செப்டம்பர் 2 ஆம் நாள் இறந்தார். பிமல் கவுரின் மரணத்தில் மர்மம் மறைந்துள்ளதாக பேசப்பட்டது. பத்திரிகைகளின் முதல் கட்ட அறிக்கைகள் பிமல் கல்சா சயனைடு உட்கொண்டதாகக் குறிப்பிட்டது. இவரது பராமரிப்பில் சிறு குழந்தைகள் இருந்ததால், “பலவந்தமாக சயனைடு வழங்கப்பட்டதா?” என்ற சந்தேகம் உடனடியாக எழுந்தது. இதனையடுத்து, இவர் துணிகளை சலவை செய்து மின் இஸ்திரிப்பெட்டியைப் பயன்படுத்திய போது மின்அதிர்ச்சியின் காரணமாக இறந்ததாக காவல்துறை இவரது மரணத்தில் உள்ள மர்மத்தை முடித்து வைத்தனர். பொதுவாக 13 வயது சிறுவன் ஒருவன் இந்த வேலையைச் செய்து வந்தார். ஆனால் இந்தச் சிறுவன் பிமல் கவுர் இறக்கும் போது வீட்டில் இல்லை. இவரது வீட்டின் அருகிலுள்ள உறவினர் பிரேதப் பரிசோதனையைக்கு கோரினார். சாதாரணமான சூழ்நிலையில், காவல்துறை கோரிக்கையின் பேரில் பிரேதப் பரிசோதனையை நடத்த வேண்டிய கட்டாயத்தில் இருந்தது. இருப்பினும், காவல்துறை இதை மறுத்துவிட்டது.
பாரா ஒலிம்பிக் பூங்கா
வரலாறு
தற்போது பாரா ஒலிம்பிக் பூங்கா அமைந்துள்ள இடத்தில் முன்பு நெல்சன் பிக்கெட் பன்னாட்டு தானுந்துப் பந்தயச்சாலை இருந்தது. இங்கு பலமுறை பார்முலா 1 பிரேசிலிய கிராண்ட் பிரீ பந்தயங்கள் 1980களில் நடைபெற்றுள்ளன.
பிபி பிமல் கவுர்
மேற்கோள்கள்
பகுப்பு:1991 இறப்புகள் பகுப்பு:பஞ்சாபி மக்கள் பகுப்பு:மனித உரிமை மீறல்கள் பகுப்பு:பஞ்சாப் நபர்கள் பகுப்பு:9வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள்
பாரா ஒலிம்பிக் பூங்கா
மேற்சான்றுகள்
பகுப்பு:2016 ஒலிம்பிக் விளையாட்டுக்கள் பகுப்பு:ஒலிம்பிக் பூங்காக்கள் பகுப்பு:பிரேசிலில் விளையாட்டு
லெங்புய் விமான நிலையம்
லெங்புய் விமான நிலையம் இந்திய மாநிலமான மிசோரத்தின் அய்சால் நகரத்தில் அமைந்துள்ளது. இங்கிருந்து கொல்கத்தா, குவகாத்தி, இம்பால் ஆகிய இடங்களுக்கு விமானங்கள் இயக்கப்படுகின்றன. இந்தியாவில் உள்ள மூன்று டேபிள் டாப் ஓடுபாதையைக் கொண்ட விமான நிலையங்களில் இதுவும் ஒன்றாகும். மற்றவை கோழிக்கோடு மற்றும் மங்களூர். இது விமானியிடமிருந்து மிகவும் துல்லியமான அணுகுமுறை தேவைப்படுகிறது.
இந்த விமான நிலையம் 97.92 கோடி ரூபாய் மதிப்பில் கட்டப்பட்டது. இது இரண்டு ஆண்டுகள், இரண்டு மாதக் காலத்தில் கட்டி முடிக்கப்பட்டது. இதன் கட்டுமான பணிகள் டிசம்பர் 1995ம் ஆண்டு ஆரம்பிக்கபட்டு பிப்ரவரி 1998ம் ஆண்டு முடிக்கபட்டது. இதை கட்டுமுன் 130 கி.மீ (81 மைல்) தொலைவில் உள்ள பைரபி ரயில் நிலையமும், 205 கி.மீ (127 மைல்) தூரத்தில் உள்ள சில்சார் விமான நிலையம் மட்டுமே போக்குவரதுக்கு உகந்தது. இந்த விமான நிலையத்தில் 300 பயணிகள் வந்து செல்லும் அளவுக்கு வசதியுள்ளது. முன்பு ஏர் டெக்கான், கிங்பிஷர் நிறுவனமும் லெங்க்புயில் தன் சேவையை ஆரம்பித்தன, ஏப்ரல் 2012 க்கு பின் தன் சேவையை நிறுத்தி கொண்டன.
தொழில் நுட்ப விவரங்கள்
மலைபாங்கான இடத்தில் 2500 மீட்டர் விமான ஓடு தளத்திற்கு அடியில் நீரோடைகள் இருப்பது லெங்க்புய் விமான நிலையத்தின் தனித்துவம்.
இணைப்புகள்
பகுப்பு:இந்திய வானூர்தி நிலையங்கள் பகுப்பு:மிசோரத்தில் போக்குவரத்து பகுப்பு:அய்சால் மாவட்டம் பகுப்பு:மிசோரத்தில் உள்ள கட்டிடங்கள்
விழுப்புரம் பேருந்து நிலையம்
விழுப்புரம் பேருந்து நிலையம் (Villupuram Bus Stand) இந்தியாவின், தமிழ்நாடு மாநிலத்தில், விழுப்புரம் மாவட்டத்தில் அமைந்துள்ள ஓர் பேருந்து நிலையம் ஆகும். இங்கு விழுப்புரம் மண்டலத்திற்கு உட்பட்ட தமிழ்நாடு அரசுப் போக்குவரத்துக் கழகம் அமைந்துள்ளது.
அமைவிடம்
இப்பேருந்து நிலையமானது திருச்சி சாலையில் அமைந்துள்ளது. இங்கிருந்து கிழக்கு பாண்டி சாலையில் 2 கி.மீ தொலைவில் பழைய பேருந்து நிலையமும் (அறிஞர் அண்ணா பேருந்து நிலையம்), தமிழ்நாட்டின் தென்னக இரயில்வேயின், மிகப் பெரிய இரயில் நிலையங்களின் ஒன்றான விழுப்புரம் இரயில் நிலையம் 2.5 கி.மீ தொலைவில் அமைந்துள்ளது. பழைய பேருந்து நிலையமானது நகரப் பேருந்துகளுக்காக பயன்படுத்தப்படுகிறது.
போக்குவரத்து
இப்பேருந்து நிலையமானது தென் தமிழகத்தை இணைக்கும் முக்கியப் பேருந்து நிலையமாகும். தலைநகரம் சென்னையில் இருந்து தென்தமிழகமான திருச்சி, மதுரை, தூத்துக்குடி, விருதுநகர், திருநெல்வேலி, கன்னியாகுமரி போன்ற பகுதிகளுக்கு செல்லும் பேருந்துகள் இப்பேருந்து நிலையத்தை வந்தடைந்த பின்னே செல்கிறது. இங்கிருந்து வடக்கு திசையில் 160 கி.மீ தொலைவில் சென்னையும், தெற்கு திசையில் 160 கி.மீ தொலைவில் திருச்சியும், கிழக்கு திசையில் 40 கி.மீ தொலைவில் புதுச்சேரியும், மேற்கு திசையில் 38 கி.மீ தொலைவில் திருக்கோவிலூரும், தென்கிழக்கு திசையில் 40 கி.மீ தொலைவில் கடலூரும், வடமேற்கு திசையில் 60 கி.மீ தொலைவிலும் திருவண்ணாமலையும் மற்றும் 44 கி.மீ தொலைவில் செஞ்சிக் கோட்டையும் மற்றும் ஆரணி 93 கிமீ தொலைவிலும், தென்மேற்கு திசையில் 144 கி.மீ தொலைவில் சேலமும் அமைந்துள்ளது. விழுப்புரத்திலிருந்து பண்ருட்டி வழியாக கடலூர், விருத்தாச்சலம், கும்பகோணம், சிதம்பரம், சீர்காழி, மயிலாடுதுறை, தஞ்சாவூர் போன்ற இடங்களுக்கு செல்லலாம். அதுமட்டுமில்லாமல் செஞ்சி, ஆரணி வழியாக வேலூருக்கும் அடிக்கடி பேருந்து வசதிகள் உள்ளது
மேற்கோள்கள்
பகுப்பு:தமிழ்நாட்டுப் பேருந்து நிலையங்கள்
அனிதா பரத்வாஜ்
அனிதா பரத்வாஜ் (Anita Bhardwaj) என்பவர் இந்திய மலைபோன்ற உயர் நிலப்பகுதி மீட்பு மருத்துவர் ஆவார். இவர் சிக்ஸ் சிக்மா ஹை ஆல்டிட்யூட் மருத்துவ மீட்பு சேவையின் கூட்டு மருத்துவ இயக்குநராக உள்ளார். மேலும் இவர் இந்தியாவில் பெண்களுக்கான மிக உயர்ந்த விருதான நாரி சக்தி விருதினை பெற்றுள்ளார்.
வாழ்க்கை
அனிதா இந்தியாவின் சிக்ஸ் சிக்மா சுகாதார மருத்துவ மீட்பு சேவையமைப்பின் மருத்துவ இயக்குநராக உள்ளார். இந்த சேவையானது (மார்ச் 2018 நிலவரப்படி) உயரமான இடங்களில் 50,000 பேருக்கு மேல் உதவியது. சுமார் 24,000 அடி உயரத்தில் வாழும் 5,000க்கும் மேற்பட்ட பெண்கள் மற்றும் குழந்தைகளின் உயிரைக் காப்பாற்றியது.
2014ஆம் ஆண்டில், யாத்திரிகர்களுக்கு இலவச மருத்துவ சேவை வழங்குவதற்காக இவர் மேற்கொண்ட பயணங்கள் உட்பட இவரது பணிக்காக கல்பனா சாவ்லா ஷௌர்யா விருது வழங்கப்பட்டது. இந்த விருதுடன் 50,000 ரூபாய் பரிசாகப் பெற்றார். இடது|thumb| மேனகா சஞ்சய் காந்தி 2017 (2018 இல்) நாரி சக்தி விருது வழங்கும் விழாவில் பேசுகிறார் அனிதா மலைப்பகுதிகளுக்குச் சென்று மீட்புப் பணிகளுக்கு உதவுவதற்காகப் பெயர் பெற்றவர். 2013 வட இந்திய வெள்ளம், நேபாள பூகம்பம் மற்றும் அமர்நாத் யாத்திரை தாக்குதல் போன்ற நிகழ்வுகளில் இவர் பலருடன் இணைந்து பணியாற்றியுள்ளார்.
சூலை 2019-ல் உத்தராகண்டம் முதல்வர் திரிவேந்திர சிங் ராவத் ருத்ரபிரயாக்கில் மலை கல்வி நிறுவனத்திற்கு நிதியளிக்க ஒப்புக்கொண்டார். இந்த நிதியானது 1,200 வேலைகளை உருவாக்கும். இது சிக்ஸ் சிக்மா மலைப்பகுதி மருத்துவ மீட்பு சேவையமைப்பினால் இயக்கப்படும். புதிய மையம் கல்வி மற்றும் பயிற்சி மற்றும் மருத்துவ சேவைகளை வழங்கும். மருத்துவர் பிரதீப் பரத்வாஜ், தலைமை நிர்வாக அதிகாரி மற்றும் மருத்துவ இயக்குநர், மருத்துவர் அரவிந்த் குமார், மருத்துவர் பர்வேஸ் அகமது, பீம் பகதூர், தேப்ஜித் நாயக் மற்றும் பரத்வாஜ் உள்ளிட்ட சேவைகளில் முன்னணி ஊழியர்களுக்கு விருதுகள் வழங்கப்பட்டுள்ளன.
தனிப்பட்ட வாழ்க்கை
அனிதா மருத்துவர் பிரதீப் பரத்வாஜை மணந்தார்.
மேற்கோள்கள்
பகுப்பு:நாரி சக்தி விருது பெற்றவர்கள் பகுப்பு:வாழும் நபர்கள்
செர்வர்காரன்பாளையம் ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:பொள்ளாச்சி வடக்கு ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
நார்பெர்ட் எலியாஸ்
thumb நார்பெர்ட் எலியாஸ் (22 ஜூன் 1897 – 1 ஆகஸ்ட் 1990) ஒரு ஜெர்மன் சமூகவியலாளர் ஆவார். பின்னர் இவர் பிரித்தானிய குடிமகனாக ஆனார். அவர் நாகரிகமயமாக்கல்/நாகரிகமய நீக்கல் செயல்முறைகளின் கோட்பாட்டிற்காக நன்கு பிரபலமானவர் ஆவார்.
வாழ்க்கை வரலாறு
எலியாஸ் 22 ஜூன் 1897 அன்று பிரஸ்ஸியாவின் சிலேசியா மாகாணத்தில் உள்ள பிரெஸ்லாவில் (இன்று: வ்ரோகாவ்) ஹெர்மன் மற்றும் சோஃபி காலெவ்ஸ்கிக்கு பிறந்தார். இவரது தந்தை ஜவுளித் தொழிலில் தொழிலதிபர் ஆவார். 1915 ஆம் ஆண்டில் அபிதூரைக் கடந்து சென்ற அவர், முதலாம் உலகப் போரில் செர்மன் இராணுவத்திற்காக தானாக முன்வந்து பணியாற்றினார். இவர் தந்தி பணியாளராகப் பணியாற்றினார். முதலில் கிழக்கு அணியிலும், பின்னர் மேற்கு அணியிலும் இவர் பணியாற்றினார். 1917 ஆம் ஆண்டில் நரம்பு மண்டல செயலிழப்பிற்கு ஆளான பின்னர், அவர் சேவைக்கு தகுதியற்றவர் என்று அறிவிக்கப்பட்டு, மருத்துவ ஏவலராக ப்ரெஸ்லாவுக்கு அனுப்பப்பட்டார். அதே ஆண்டில், எலியாஸ் ப்ரெஸ்லாவ் பல்கலைக்கழகத்தில் தத்துவம், உளவியல் மற்றும் மருத்துவம் ஆகியவற்றை படிக்கத் தொடங்கினார், கூடுதலாக ஐடேல்பெர்க் பல்கலைக்கழகம் மற்றும் ப்ரீபர்க் பல்கலைக்கழகங்களில் தலா ஒரு பருவ காலத்தை செலவிட்டார். ஐடேல்பர்க் பல்கலைக்கழகத்தில் கார்ல் ஜாஸ்பர்ஸ் சொற்பொழிவுகளில் கலந்து கொண்டார்) மற்றும் 1919 மற்றும் 1920 ஆம் ஆண்டுகளில் ஃப்ரீபர்க் பல்கலைக்கழகத்தில் நுழைவுத் தேர்வில் தேர்ச்சி பெற்ற பின்னர் 1919 இல் மருத்துவத்தை விட்டு விலகினார். உயர் பணவீக்கத்தால் தனது தந்தையின் செல்வம் குறைந்த பின்னர் தனது படிப்புக்கு நிதியளிப்பதற்காக, உள்ளூர் வன்பொருள் தொழிற்சாலையில் 1922 இல் ஏற்றுமதித் துறையின் தலைவராக ஒரு வேலையை மேற்கொண்டார். 1924 ஆம் ஆண்டில், அவர் புதிய- கான்டியனிசத்தின் பிரதிநிதியான ரிச்சர்ட் எனிக்ஸ்வால்ட் மேற்பார்வையில் எண்ணம் மற்றும் தனிநபர் என்ற தலைப்பில் தத்துவத்தில் முனைவர் பட்டம் பெற்றார். தனது ஆய்வுக் கட்டுரை குறித்து தனது மேற்பார்வையாளருடன் கடுமையான தகராறுக்கு வழிவகுத்த புதிய கான்டியனிசத்திலிருந்து சமூக அம்சம் இல்லாதது குறித்து ஏமாற்றமடைந்த எலியாஸ் தனது மேலதிக ஆய்வுகளுக்காக சமூகவியலுக்கு திரும்ப முடிவு செய்தார்.
இவர் ப்ரெஸ்லாவில் இருந்த ஆண்டுகளில், 1925 வரை, எலியாஸ் ஜெர்மன் சியோனிச இயக்கத்தில் ஆழ்ந்த ஈடுபாடு கொண்டிருந்தார், மேலும் ஜெர்மன்-யூத இளைஞர் இயக்கமான "ப்ளாவ்-வெயிஸ்" (ப்ளூ-வைட்) க்குள் முன்னணி அறிவாற்றல் உடைய நபராக செயல்பட்டார். இந்த ஆண்டுகளில் அவர் எரிச் ஃப்ரோம், லியோ ஸ்ட்ராஸ், லியோ லோவெந்தால் மற்றும் கெர்ஷோம் ஸ்கோலெம் போன்ற பிற இளம் சியோனிஸ்டுகளுடன் பழகினார். 1925 ஆம் ஆண்டில், எலியாஸ் ஐடெல்பெர்க்கிற்கு குடிபெயர்ந்தார், அங்கு ஆல்ஃபிரட் வெபர் அவரை நவீன அறிவியலின் வளர்ச்சியைப் பற்றிய ஒரு பழக்கவழக்கத்திற்கான (இரண்டாவது புத்தகத் திட்டம்) வேட்பாளராக ஏற்றுக்கொண்டார். 1933 ஆம் ஆண்டில் அவர் பாரீசுக்குத் தப்பியோடினார். எலியாசின் வயதான பெற்றோர் ப்ரெஸ்லாவிலேயே தங்கியிருந்தனர். எலியாசின் தந்தையார் 1940 ஆம் ஆண்டு அங்கேயே இறந்தார். 1942 ஆம் ஆண்டு ஆகத்து 30 ஆம் நாள் எலியாசின் தாயார் நாசி அரசியல் கைதிகளின் முகாமிற்கு கொண்டு செல்லப்பட்டு செப்டம்பர் 29 ஆம் நாள் கொல்லப்பட்டிருக்கலாம் என்று கருதப்படுகிறது.
மேற்கோள்கள்
பகுப்பு:செருமானிய மெய்யியலாளர்கள் பகுப்பு:1990 இறப்புகள் பகுப்பு:1897 பிறப்புகள்
ஜாக் சிராக்
யாக் ரெனே சிராக் (Jacques René Chirac, 29 நவம்பர் 1932 – 26 செப்டம்பர் 2019) 1995ஆம் ஆண்டு முதல் 2007ஆம் ஆண்டு வரை பிரான்சின் அதிபராக பணியாற்றிய ஓர் பிரெஞ்சு அரசியல்வாதி. இதற்கு முன்னர் 1974ஆம் ஆண்டு முதல் 1976 வரையும் 1986ஆம் ஆண்டு முதல் 1988 வரையும் இருமுறை பிரான்சின் பிரதமராக இருந்த பெருமை உடையவர்.1977ஆம் ஆண்டு முதல் 1985 வரை பாரிசின் மேயராகப் பணியாற்றி உள்ளார்.
சிராக் பிரெஞ்சு அதிபராக, பான்சுவா மித்தரண்டிற்கு அடுத்து, மிகுந்த நாட்கள் பணியாற்றிய சாதனையும் புரிந்துள்ளார். முதல்முறை ஏழு ஆண்டுகளும் இரண்டாம் தவணையில் ஐந்து ஆண்டுகளும் முழு பணிக்காலமும் அதிபராக இருந்துள்ளார். அதிபர் என்ற முறையில் அண்டோராவின் பதவிவழி இணை-இளவரசராகவும் பிரெஞ்சு "தேசிய கௌரவ படை"(Légion d'honneur)யின் பதவிவழி கிராண்ட் மாஸ்டராகவும் பணியாற்றினார்.படித்தவுடன் மூன்று மாதங்கள் கப்பலில் மாலுமியாக பணியாற்றினார்.
சிராக் வரிவிகிதங்களைக் குறைத்தார்,விலைக் கட்டுப்பாடுகளை தளர்த்தினார், குற்றம், தீவிரவாதம் புரிந்தவர்களுக்கான தண்டனையைக் கடுமையாக்கினார் மற்றும் வணிக தனியார்மயமாக்கலை ஆதரித்தார். சமூகத்திற்கு பொறுப்புள்ள பொருளியல் கொள்கைகளை ஆதரித்த இவர் 1995ஆம் ஆண்டு தேர்தலில் "சமூகப் பிளவை"(fracture sociale) குறைக்க வேண்டிய தேவையை எடுத்துக்கூறி வென்றார். இவரது அரசு கட்டுப்படுத்துகின்ற பொருளியல் வளர்ச்சிக் கொள்கைகள் ஐக்கிய இராச்சியம்|பிரித்தானியரின் தாராளமயக் கொள்கைகளுக்கு மாற்றாக இருந்ததைச் சுட்டி அதனை "ஆங்கிலோ-சாக்சன் பெருந்தாராளமயம்" என்றுரைத்தார்.
சோவியத்துடன் உறவு
சோவியத் யூனியனுடான கொள்கையை பின்பற்றி ஸ்டாக்ஹொல்மை ஆதரித்து கையெழுத்திட்டார்.அதனால் அமெரிக்காவுடன் இவருக்கு பகை ஏற்பட்டது.அமெரிக்காவிற்கு விசாவிற்காக விண்ணபித்தபோது இவர் கேள்விக்குள்ளாக்கப்பட்டார்.
அமைச்சர்
1962 இல், பிரதமர் பாம்பிடுவின் அமைச்சரவையில் அமைச்சராக சேர்ந்தார்.பாம்பிடு கூறும் அனைத்து வேலைகளையும் விரைவாக முடிக்கும் காரணத்தால் புல்டோசர் என்று செல்லமாக அழைக்கப்பட்டார்.ஜனாதிபதியாக 1969 இல் தேர்ந்தெடுக்கப்பட்டார்.அப்போது ஃப்ரான்சுக்கு எதிராக கொள்கையை வெளியிட்ட யூ.எஸ்.ஏ வை கடுமையாக சாடினார்.
கிங்கார்ட் ஜனாதிபதியாக தேர்ந்தெடுக்கப்பட்டார்.அப்போது அவர் சிராக்கை பிரதமராக தேர்வு செய்ய வலியுறுத்தினார்.அவர் பிரதமராக இருந்தபோது ஃப்ரான்சில் குறைந்தபட்ச கூலி உயர்த்தப்பட்டது.
பிரதமர் ஒசிராக்
சிராக் பிரதமராக இருந்தபோது ஈராக்கின் ஜனாதிபதியான ஹுசைன் எராளமான எண்ணெய் வளங்களையும், ஆதரவையும் சிராக்கிற்கு வழங்கினார்.அதற்கு கைமாறாக சிராக்கும் ஈராக்கிற்கு அணூலை ஒன்றை வழங்கினார்.அந்த உலை 1981 இல் அழிக்கப்பட்டது.இதனால் இஸ்ரேல் பிரான்ஸின் கடுமையான கண்டனத்திற்கு உட்பட்டது.பிறகு அமெரிக்காவின் படையெடுப்பின் போது ஒசிராக் தொடர்பாக ஃப்ரான்ஸுக்கும் அமெரிக்காவிற்கும் கடுமையான மனக்கசப்பு ஏற்பட்டது.
லஞ்ச புகார்
2007 ஆம் ஆண்டு ஜனாதிபதியாக இருந்து பணியாற்றி ஓய்வுப் பெற்றார்.அவரின் மீது லஞ்ச புகார்கள் போடப்பட்டு குற்றம் சாட்டப்பட்டார்.
மறைவு
இதய கோளாறினால் அவதிப்பட்டு அறுவை செய்து கொண்டிருந்தார். முன்னாள் அரசுத்தலைவர்களுக்கு வழங்கப்படும் ஓய்வூதியத்தை வைத்துக்கொண்டு வாழ்ந்து வந்தார். சிராக் 2019 செப்டம்பர் 26 அன்று பாரிசில் உள்ள அவரது வீட்டில் காலமானார்
வெளி இணைப்புகள்
பகுப்பு:1932 பிறப்புகள் பகுப்பு:2019 இறப்புகள் பகுப்பு:பாரிசு நபர்கள் பகுப்பு:பிரெஞ்சு அரசியல்வாதிகள் பகுப்பு:பிரெஞ்சு அரசுத் தலைவர்கள் பகுப்பு:செவாலியே விருது பெற்றவர்கள்
இரும்பு(II) சிட்ரேட்டு
இரும்பு(II) சிட்ரேட்டு (Iron(II) citrate) FeC6H6O7 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மம் ஆகும். பெர்ரசு சிட்ரேட்டு என்ற பெயராலும் அழைக்கப்படும் இச்சேர்மத்தில் ஒரு இரும்பு (Fe2+)  அணுவும் ஒரு சிட்ரேட்டு எதிர்மின் அயனியும் இணைந்துள்ளன. சோடியம் சிட்ரேட்டுடன் இரும்பு(II) சல்பேட்டு வினைபுரிந்து இரும்பு(II) சிட்ரேட்டு உருவாகிறது . பெரும்பாலும் இரும்புக்கு துணை பொருளாக இது பயன்படுத்தப்படுகிறது.
மேற்கோள்கள்
பகுப்பு:இரும்பு(II) சேர்மங்கள்
1720கள்
1720கள் என்றழைக்கப்படும் பத்தாண்டு காலம் 1720ஆம் ஆண்டு துவங்கி 1729-இல் முடிவடைந்தது.
மேற்கோள்கள்
*
கோவிலில் சிறுவன் இயேசு
கோவிலில் சிறுவன் இயேசு அல்லது காணாமற் போன இயேசுவைக் கண்டடைந்தது என்பது விவிலியத்தின் லூக்கா நற்செய்தி 2:41-52 முடிய விவரிக்கப்படும் ஒரு நிகழ்வாகும். இயேசுவுக்குப் பன்னிரண்டு வயது ஆனபோது, ஆண்டுதோறும் நடக்கும் வழக்கப்படி இயேசுவின் பெற்றோர் பாஸ்கா விழாவைக் கொண்டாட இயேசுவோடு எருசலேம் சென்றனர். விழா நாள்கள் முடிந்து அவர்கள் திரும்பியபோது, சிறுவன் இயேசு எருசலேமில் தங்கிவிட்டார். இது அவருடைய பெற்றோருக்குத் தெரியாது; பயணிகள் கூட்டத்தில் அவர் இருப்பார் என்று எண்ணினர். ஒருநாள் பயணம் முடிந்தபின்பு உறவினரிடையேயும் அறிமுகமானவர்களிடையேயும் அவரைத் தேடினர்; அவரைக் காணாததால் அவரைத் தேடிக்கொண்டு எருசலேமுக்குத் திரும்பிச் சென்றார்கள். மூன்று நாள்களுக்குப்பின் அவரைக் கோவிலில் கண்டார்கள். இந்த நிகழ்வு இயேசு மற்றும் மரியாவின் வாழ்வை சித்தரிக்க கலைஞர்கள் பயன்படுத்து முக்கிய நிகழ்வுகளுள் ஒன்றாகும்.
இன்நிகழ்வுக்குப் பின்பு இயேசு தம் பெற்றோருடன் சென்று நாசரேத்தை அடைந்து அவர்களுக்குப் பணிந்து நடந்தார் எனவும் அவருடைய தாய் இந்நிகழ்ச்சிகளையெல்லாம் தமது உள்ளத்தில் பதித்து வைத்திருந்தார் எனவும் விவிலியம் குறிக்கின்றது. விவிலியத் திருமுறை நூல்களில் இந்த நிகழ்வே இயேசுவின் குழந்தைப் பருவ நிகழ்ச்சிகளின் இறுதியாக பதிவுசெய்யப்பட்ட நிகழ்வாகும். இயேசுவைக் கோவிலில் அர்ப்பணித்த நிகழ்வு கத்தோலிக்க செபமாலையின் மகிழ்ச்சி மறைபொருள்களின் ஐந்தாம் மறைபொருள் ஆகும்.
திருமுறை நூல்களில் இடம்பெறாத பிற்காலத்து நூல்களில் இன்நிகழ்வு மிகவும் நுனுக்கமாகவும், மேலதிக தகவல்களுடனும் விவரிக்கப்படுகின்றது.
மேற்கோள்கள்
பகுப்பு:நற்செய்தி நிகழ்வுகள்
பகுப்பு:லூக்கா நற்செய்தி
மரியானா அகழி
right|200px|thumb|மரியானா அகழின் அமைவிடம் மரியானா அகழி (இலங்கை வழக்கு: மரியானா ஆழி, ஆங்கிலம்:Mariana Trench) என்பது, உலகின் கடற்பகுதிகளில் உள்ள மிகவும் ஆழமான இடம் ஆகும். புவிமேலோட்டில் உள்ள மிகத் தாழ்வான பகுதியும் இதுவே. இப்பகுதி மிகக்கூடிய அளவாக 10,984 மீட்டர்கள் (35,840 அடிகள்; 6.78 மைல்கள்) ஆழம் கொண்ட இப்பகுதி, வடக்குப் பசிபிக் பெருங்கடலில் மரியானா தீவுகளுக்குத் தெற்கிலும், கிழக்கிலும் குவாமுக்கு அருகில் அமைந்துள்ளது.
இசு-போனின்.மரியானா வளைவின் ஒரு பகுதியான இந்த அகழி, பசிபிக் புவிப்பொறைத் தட்டும், சிறிய மரியானா புவிப்பொறைத் தட்டும் சந்திக்கும் இடத்தில் அமைந்துள்ளது. இந்த அகழியின் அடிப் பகுதியில், அதற்கு மேலுள்ள நீரினால் ஏற்படும் அழுத்தம் (அமுக்கம்) 108.6 மெகாபாசுக்கல் ஆகும். இது கடல் மட்டத்தில் உள்ள பொது வளிமண்டல அமுக்கத்திலும் 1000 மடங்குக்கும் மேலானது. இந்த ஆழத்தில் வாழக்கூடிய உயிரினங்கள் மிகக் குறைவே. சில வகை ஆழ்கடல் மீன்கள் இப்பகுதியில் இருப்பது தெரிய வந்துள்ளது.
அளவீடும் ஆய்வுகளும்
thumb|400px|right|மரியானா அகழின் குறுக்கு வெட்டுத் தோற்றம் மரியானா அகழி முதன் முதலாக, 1872 டிசம்பர் முதல் 1876 மே வரையான சலஞ்சர் ஆய்வுப் பயணத்தின் போது அளக்கப்பட்டது. இதன் படி இவ்வகழியின் ஆழம் 31,614 அடிகளாகப் (9,636 மீட்டர்கள்) பதிவு செய்யப்பட்டது. பின்னர் சலஞ்சர் 2 ஆய்வுப் பயணத்தின்போது, திருத்தமான எதிரொலிமானியைப் பயன்படுத்தி மீண்டும் அளக்கப்பட்டது. அப்போது இதன் அதிகூடிய ஆழம் 5,950 பாதங்கள் (10,900 மீட்டர்கள், 35,760 அடிகள்) எனப் பதிவு செய்யப்பட்டது. 11.31667°N, 142.25°W ஆள்கூற்றால் குறிக்கப்படும் இவ்விடம் சலஞ்சர் ஆழம் எனப்படுகின்றது.
1957 ஆம் ஆண்டில் வித்தியாசு (Vityaz) எனப்படும் சோவியத் கடற்கலம் இதன் ஆழம் 11,034 மீட்டர்கள் (36,200 அடிகள்) என அளவிட்டது. 1962 ஆம் ஆண்டில் கடற்பரப்புக் கப்பலான எம். வி. இசுப்பென்சர் எப். பயார்ட், திருத்தமான அளவுமானிகளைப் பயன்படுத்தி இதன் ஆழத்தை 10,915 மீட்டர்கள் (35,840 அடிகள்) எனக் கணக்கிட்டது. 1984 ஆம் ஆண்டில், இதற்கென உயர் சிறப்பாக்கம் பெற்ற தக்குயோ என்னும் அளவைக் கலம் ஒன்றை அனுப்பிய சப்பானியர், ஒருங்கிய பல்கதிர் எதிரொலிமானியைப் பயன்படுத்திச் சேகரித்த தரவுகளைப் பயன்படுத்தி இதன் ஆழத்தை 10,924 எனக் கணக்கிட்டதுடன் இதன் துல்லிய எல்லைகள் 10,920 ± 10 மீட்டர்கள் எனவும் அறிவித்தனர்.
இதுவரை எடுக்கப்பட்டவற்றுள் மிகத் திருத்தமானது எனக் கொள்ளத்தக்க அளவீடு 1995 ஆம் ஆண்டில் எடுக்கப்பட்டது. சப்பானின் இந்த ஆய்வுத்திட்டத்தில் கைக்கோ என்னும் ஆளில்லாக் கலம் 1995, மார்ச் 24 ஆம் தேதி அகழியின் அடித்தளத்தில் இறங்கியது. இது அகழியின் ஆழத்தை 10,911 மீட்டர்கள் (35,798 அடிகள்) என அளவிட்டது. thumb|250px|right|பசிபிக் பெருங்கடலில் - மரியானா அகழி
இறக்கம்
சுவிட்சர்லாந்தில் வடிவமைக்கப்பட்டு இத்தாலியில் நிர்மாணிக்கப்பட்ட ஐக்கிய அமெரிக்கக் கடற்படைக்குச் சொந்தமான டிரைஸ்டி என்ற கப்பலில் 1960, சனவரி 23 ஆம் நாள் பிற்பகல் 1:06 மணிக்கு அமெரிக்கக் கடற்படை வீரர் டொன் வால்ஷ் என்பவரும், சுவிட்சர்லாந்தைச் சேர்ந்த பெருங்கடல் குறிப்பு வல்லுநர் சாக் பிக்கார்ட் என்பவரும் மரியானா அகழியின் அடிப்பகுதிக்குச் சென்றனர். இவர்களுக்குப் பின்னர் 2012 ஆம் ஆண்டில் தனியொரு ஆளாக கனேடிய திரைப்பட இயக்குனர் ஜேம்ஸ் கேமரன் அகழியின் அடிப்பகுதிக்குச் சென்று திரும்பினார். இவர் 2012 மார்ச்சு 26 ஆம் நாள்ஆத்திரேலியாவில் தயாரிக்கப்பட்ட டீப்சீ சாலஞ்சர் என்ற நீர்மூழ்கியில் உள்ளூர் நேரம் 07:52 மணிக்கு அகழியின் ஆழத்தை அடைந்தார்.
வெளியிணைப்புக்கள்
பகுப்பு:பெருங்கடல் அகழிகள்
பங்காரம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:கள்ளக்குறிச்சி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முகைதீன் புராணம்
முகைதீன் புராணம் என்பது முஹியித்தீன் அப்துல் காதிர் அல்-ஜிலானி (றஹ்) அவர்களின் வரலாற்றினைக் கூறும் நூலாகும். இந்நூல் காயல்பட்டினத்தைச் சார்ந்த அப்துல் காதிர் நயினார் லெப்பை ஆலிம் என்பவரால் இயற்றப்பட்டது. முஹியித்தீன் அப்துல் காதிர் ஜீலானி (றஹ்) அவர்கள் பதினோராம் நூற்றாண்டில் தோன்றிய இசுலாமிய சீர்திருத்தவாதியாவார்.
பகுப்பு:இசுலாமியத் தமிழ் நூல்கள்
மருத்துவத் தமிழ்
'மருத்துவத் தமிழ்' என்பது மருத்துவத் துறைசார் தகவல்களைத் துறைசாரிடத்தும் பொதுமக்களிடத்தும் பகிரப் பயன்படும் தமிழ் ஆகும். மருத்துவத்துறை ஆக்கங்கள் நெடுங்காலமாகத் தமிழில் உண்டு. குறிப்பாகச் சித்த மருத்தவக் குறிப்புகள் தமிழிலேயே முதன்மையாக இருக்கின்றன. நவீன மருத்துவம் தொடர்பான ஆக்கங்களும் ஓரளவு விரிவாகத் தமிழில் வெளி வந்துள்ளன.
மருத்துவத் தமிழின் தேவை
நோய்களைப் பற்றிய அடிப்படைத் தகவல்களை மக்கள் அவர்கள் மொழியில் புரிந்து கொள்வது மிகவும் இன்றியமையாத்தாகும். வருமுன் காப்பதற்கும், வந்தாலும் நலப் படுத்துவதற்கும் இது தேவை. இதற்கு அடிப்படை மருத்துவக் கல்வியறிவு இருக்க வேண்டும். மருத்துவர்கள் நோய்களைப் பற்றிய அனைத்துத் தகவல்களையும் தாய்த் தமிழ் மொழியில் ஆவணங்களாகப் பதிவு செய்யவும் மக்களிடையே பகிரவும் வேண்டும். ஆங்கிலத்தில் மட்டுமே மருத்துவக் கல்வி பெற்றால் இதைச் செயவது கடினமானதாக இருக்கும். இதனை எழுத்தாளர் ஜெயமோகன் பின்வருமாறு விமர்சிக்கிறார்.
அவர்கள் மருத்துவத்தை ஆங்கிலத்திலேயே கற்பதனால் அவர்களுக்கு எளிமையாக தமிழில் மருத்துவத் தகவல்களைச் சொல்லும் பழக்கமே கிடையாது. தொலைக்காட்சிப் பேட்டிகளில் பிரபல மருத்துவர்கள் பேசுவதைக் கேட்டால் இதை உணரலாம். ”ஆக்சுவலி இந்த நெர்வ் நம்ம ஸ்பைனல் கார்டுக்குள்ளே இருந்து ஸ்கல்லுக்குள்ள எண்டர் பன்றப்ப இட் ஹேஸ் எ ஸ்மால் ஸ்டிரிக்ஷன் ஆன் தேட் பிளேஸ்…ஸோ…”. இவர்கள் அந்த நோயாளிக்கு எதைச் சொல்லிப்புரிய வைப்பார்கள்?.... வேறு எந்த இடத்தை விடவும் அரைவேக்காட்டு மருத்துவம் தமிழ் நாட்டில் கொடிகட்டிப் பறப்பதற்கு நமது நவீன மருத்துவர்களின் ஆணவமும் உயர்வற்க தோரணையுமே காரணம். ஜெயமோகன்
தமிழ் மருத்துவ நூல்கள்
தமிழில் பல தொன்மையான மருத்துவ ஏடுகள் உண்டு. இவற்றுள் ஐக்கிய நாடுகள் கல்வி, அறிவியல், பண்பாட்டு நிறுவனம் முன்னெடுத்த உலகின் நினைவகம் திட்டத்திற்கு இந்தியாவின் பங்களிப்பாக 1997ஆம் ஆண்டில் ஏற்றுக்கொள்ளப்பட்ட ஆசியவியல் ஆய்வு நிறுவனத்தின் தமிழ் மருத்துவச் சுவடித் தொகுப்பு மிகவும் முக்கியமானதாகும்.
நவீன மருத்துவத் தமிழின் தந்தையான திரு.சாமுவேல் ஃபிஸ்க் கிறீன் என்ற அமெரிக்கர் கருதப்படத்தக்கவர். இவர் 1850 களில் நவீன மருத்துவத்தை யாழ்ப்பாணத்தில் தமிழில் கற்பித்தார். இதற்கு உதவியாக இருபதுக்கும் மேற்பட்ட மருத்துவ நூல்களைத் தமிழில் எழுதி வெளியிட்டார்.
தமிழ்நாட்டில் திரு.ஜெகந்நாத நாயுடு, சரீர வினா விடை (A catechism of Human Anatomy and Physiology) என்ற பெயரில் வினா விடை வடிவில் மருத்துவ நூலை மொழிபெயர்த்து 1865 ம் ஆண்டில் வெளியிட்டார். திரு.சாப்மன் என்பவர் மனுச அங்காதி பாதம் என்ற மொழிபெயர்ப்பு நூலை வெளியிட்டார். 1886 ஆம் ஆண்டில் திரு.வெ.ப.சுப்பிரமணிய முதலியார் ' கால்நடையியல்' (Veterinary Science) என்ற நூலை தமிழாக்கம் செய்தார்.
'மருத்துவக் களஞ்சியம்' என்ற பன்னிரண்டு நூற்கள் அடங்கிய தொகுதியை, 1990 களில் 'தமிழ் வளர்ச்சிக் கழகம்' வெளியிட்டது. இந்தக் கழகம் சித்த மருத்துவத்தைப் பற்றிய நூற்களையும் வெளியிட்டுள்ளது.
'அடையாளம்' நூல் வெளியீட்டகம் வெளியிட்டிருக்கும் விவாக்கப்பட்ட புதிய பதிப்பான ' டாக்டர் இல்லாத இடத்தில்' , 'தி மோயோ கிளினிக்-உடல்நலக் கையேடு'  ஆகியவை குறிப்பிடத்தக்கவை ஆகும். மருத்துவர் ஐ. எஸ். ஜெயசேகர் எழுதிய ' நரம்பு மண்டல நோய்கள்' , ' சிறுநீரக நோய்களும் மருத்துவமும்' , ' சீரண மண்டல நோய்கள்' ஆகியனவும் பிற நூல்களும் குறிப்பிடத்தக்கவை.
தமிழில் மருத்துவக்கல்வி
இலங்கையிலும் தமிழ்நாட்டிலும் இந்திய மருத்துவக் கல்லூரிகளில் சித்த மருத்துவப் பட்டப் படிப்பை மேற்கொள்ளப் பயிற்று மொழியாகத் தமிழ் வைக்கப் பட்டுள்ளது
நவீன மருத்துவக் கல்விப் பாடத் திட்டங்கள் முழுவதையும் தமிழ் வழியில் அமைப்பதற்காக டாக்டர் எம்.ஜி.ஆர் மருத்துவப் பல்கலைக்கழகத்தில் மருத்துவ தமிழ் மேம்பாட்டு அமைப்பு உருவாக்கப் பட்டுள்ளது.